जनजातीय क्षेत्र भरमौर वाया जालसू जोत आवाजाही करने वाले करीब डेढ़ दर्जन भेड़पालक फंस गए है। जालसू जोत में भारी हिमपता होने के चलते ऐसी स्थिति पेश आई है। पशुपालकों के साथ सैकड़ों की तादाद में पशुधन भी है। उपमंडल में शुक्रवार को भेड़पालकों के जालसू में फंसने की चर्चाएं खूब रही। अधिकतर भेड़पालक जिला ऊना सहित कांगड़ा की ओर रुख कर रहे हैं। भेड़ पालक हर साल ऐसा करते हैं, लेकिन इस क्षेत्र के ऊपरी चोटियों पर समय से पहले हिमपात होने के कारण भेड़पालकों को परेशानियां पेश आ रही है।